લાલપુર તા. ૧૩ઃ લાલપુરમાં રઘુવંશી સમાજ દ્વારા આયોજીત ૨૧૯ મી જલારામ જયંતીની ધામધૂમ પૂર્વક ઉજવણી કરવાનું આયોજન કરવામાં આવ્યું છે. તા.૧૪-૧૧-૨૦૧૮ ને બુધવારનાં શુભ દિવસે સવારે ૯ કલાકે જલારામ મંદિરથી લોહાણા મહાજન વાડી સુધી ભવ્ય શોભાયાત્રાનું નીકળશે. બપોરે ૧૨ઃ૩૦ કલાકે જ્ઞાતિ ભોજન (નાત) સાંજે ૬ઃ૩૦ કલાકે જલારામ પ્રસાદ તેમજ રંગોળી સ્પર્ધા અને સમૂહ દાંડીયારાસનું આયોજન કરવામાં આવેલ છે. આ સમગ્ર કાર્યક્રમને સફળ બનાવવા યુવક મંડળ સતત પ્રયત્નશીલ છે.